laion/Wikipedia-Exotic huggingface dataset:
מוריס בן מיור

מוריס בן-מיור (נולד ב-1966) הוא עורך קולנוע, במאי קולנוע ותסריטאי ישראלי. בן-מיור נולד בסופיה, בולגריה. כשהיה בן שנה, הוא עלה עם אביו ואמו לישראל והם גרו בראשון לציון. באמצע שנות השמונים עבר להתגורר בתל אביב והחל לעבוד באוזן השלישית. בשנת 1995 החל ללמוד עריכה בבית הספר ג'אמפ קאט. במשך השנים ערך עשרות סרטים תיעודיים ועלילתיים כשהבולטים ביניהם הם: "שורות שורות" (בימוי: סיון ארבל), "הקליק האחרון" (בימוי: דליה מבורך ודני דותן), "תנועה מגונה" (בימוי: צחי גראד), "סטאלגים" (בימוי: ארי ליבסקר) ו"פוטו פרג'" (בימוי: קובי פרג'). בנוסף ערך סדרות טלוויזיה רבות, ביניהן: "בטיפול" (בימוי: סיוון ארבל), "ליבוביץ': אמונה, אדמה ואדם" (בימוי: אורי רוזנווקס), "מדינת היהודים" (בימוי: מודי בר-און וענת זלצר), "אופוריה" (בימוי: דפנה לוין), "תמרות עשן" (בימוי: עודד דוידוף), "תל אביב יפו" (בימוי: מודי בר-און וענת זלצר), "מסכים" (בימוי: סיוון ארבל), "הקיבוץ" (בימוי: מודי בר-און וענת זלצר), "הנובליסטים" (בימוי: אורי רוזנווקס), "לרקוד עם דמעות בעיניים" (בימוי: ניסן שור), "אנשי המכירות" (בימוי: ניסן שור), וכן "יומני קירשנבאום" (בימוי: בן שני) עליה זכה בפרס העריכה הטובה ביותר של סדרה תיעודית ועובדתית לשנת 2018, במסגרת טקס פרסי הטלוויזיה של האקדמיה הישראלית לקולנוע וטלוויזיה. לאחר העבודה המשותפת עם הבמאי קובי פרג' על סרט הביכורים שלו "פוטו פרג'", החליטו השניים להקים חברת הפקה משלהם – "סטודיו בן-מיור & פרג'". מיום הקמתה גייסו השניים את שאולי מלמד שאיתו החלו להפיק, לערוך, ולביים פרויקטים דוקומנטריים שונים, בין היתר בשיתופי פעולה עם פסטיבל דוקאביב, הוט 8, רשת 13 ועוד. בעבר, הסטודיו יזם בשיתוף מועדון "צוותא" בתל אביב, את מועדון הקולנוע התיעודי "דוקו מיניסטור", בו הוקרנו סרטים ישראלים שונים והתארחו לשיחה היוצרים והיוצרות. בשנת 2018 יצא הסרט התיעודי הראשון באורך מלא של הסטודיו – "אלבום פרטי" ששודר בערוץ רשת 13. סרטם השני של קובי ומוריס "להאיר את יוסי" אודות יוסי בנאי נבחר לתחרות הרשמית של פסטיבל הקולנוע בירושלים לשנת 2019 ואף היה מועמד לפרס אופיר בקטגוריית הסרט התיעודי הטוב ביותר. הסרט זכה להצלחה קופתית והיה מהסרטים הבולטים של אותה השנה. בשנת 2021 יצא הסרט "המלכה שושנה" אודות חייה של הזמרת שושנה דמארי. הסרט נבחר לפתוח את פסטיבל דוקאביב באותה השנה וזכה לשבחים מהמבקרים. בשנת 2023 הוציאו פרג' ובן מיור את "סרט בסנטר" אודות דיזנגוף סנטר בתל אביב. בשנת 2024 יצאה סדרה בת 3 פרקים "שאגת ש"ס" שיצרו בן-מיור ופרג' אודות קורותיה של מפלגת ש"ס. הסדרה שודרה בהוט 8. בן-מיור חי עם בת זוגו יהודית גרינברג בתל אביב עם שלושת ילדיהם. מוריס בן מיור, במיזם "אישים" לתיעוד היצירה הישראלית מוריס בן מיור, במסד הנתונים הקולנועיים IMDb (באנגלית) מוריס בן מיור, באתר "אידיבי", מאגר הידע העברי לקולנוע ישראלי ועולמי מוריס בן מיור, באתר ספר הקולנוע הישראלי הזוכה על עריכת תמונה בסדרה תיעודית ועובדתית - מוריס בן מיור, יומני קירשנבאום
YHLQMDLG

YHLQMDLG (קיצור של "Yo hago lo que me da la gana", בעברית "אני עושה מה שבא לי") הוא אלבום האולפן השני מאת הזמר והראפר הפוארטו ריקני באד באני. הוא יצא לאור ב-29 בפברואר 2020 על ידי ריימס אנטרטיימנט. האלבום כולל הופעות אורח של אמנים רבים, ביניהם דדי יאנקי ואנואל AA. האלבום הגיע למקום השני במצעד בילבורד 200 האמריקאי, והיה לאלבום בשפה הספרדית המצליח ביותר במצעד אי פעם. האלבום היה לאלבום המושמע ביותר בספוטיפיי לשנת 2020, עם מעל ל-3.3 מיליארד השמעות. הוא קיבל מועמדות לפרס גראמי לאלבום הפופ הלטיני או האורבני הטוב ביותר בטקס פרסי גראמי ה-63. מגזין Genius דירג את האלבום במקום ה-6 ברשימתם "25 האלבומים הטובים ביותר של 2020 עד כה" מידע על האלבום YHLQMDLG באתר MusicBrainz האלבום YHLQMDLG באתר ספוטיפיי האלבום YHLQMDLG באתר יוטיוב Jem Aswad, Jem Aswad, Bad Bunny, The Weeknd Top Spotify’s Year-End ‘Wrapped’ Lists, Variety, ‏1 בדצמבר 2020 (באנגלית) The Genius Community’s 25 Best Albums of 2020 So Far, Genius (באנגלית) Billboard 200 Albums, Billboard, ‏2023 (באנגלית אמריקאית) Independent Albums 2023, Billboard, ‏2023 (באנגלית)
ערביי הביצות

ערביי הביצות (בערבית: "عرب الأهوار", ערב אל-אהואר; מכונים גם מעדאן – معدان, או "שרוכּ" – شروگ, "אלה מהמזרח") הם תושבי אזור הביצות המשתרעות בדרום עיראק לפני התמזגותם של החידקל והפרת בשט אל-ערב, כולל ביצות חוּויזה (هور الحويزة) שבדרום-מערב איראן. השם שניתן לערביי הביצות בשפה הערבית – "מעדאן" – מציין תרבות ייחודית, אף שהם משתייכים לשבטים שונים. פרנסתם של ערביי הביצות מבוססת בחלקה על תאואי נהרות וכן על גידולי שדה, כגון אורז. רבים מתושבי הביצות נעקרו ממקום מושבם במהלך מלחמת המפרץ בשנת 1991. ביצות אל-אהואר בדרום עיראק מדיה וקבצים בנושא ערביי הביצות בוויקישיתוף מאמר על ערביי הביצות באתר "culturalsurvival" וילפרד תסיגר, ערביי הביצות, 1964 (באנגלית) ערך זה הוא קצרמר בנושא המזרח התיכון. אתם מוזמנים לתרום לוויקיפדיה ולהרחיב אותו.
ג'ק איטקן

ג'ק איטקן (באנגלית: Jack Aitken, נולד ב-23 בספטמבר 1995) הוא נהג מרוצים בריטי–קוריאני, המתחרה באליפות הפורמולה 2 וחבר באקדמיית הנהגים של ויליאמס. איטקן נולד בלונדון והחל להתחרות בקארטינג בגיל צעיר. בשנת 2013 עבר להתחרות במכוניות חד-מושביות והתחרה באליפות בפורמולה רנו הצפון-אירופאית. במקביל התחרה במספר מרוצים באליפות הפורמולה רנו יורוקאפ. בשנת 2015 זכה בשתי אליפויות בהפרש של שבוע: אליפות הרנו פורמולה השווייצרית והאליפות האירופאית. בשנת 2016 עבר להתחרות עבור קבוצת ארדן באליפות ה-GP3. הוא השיג ניצחון אחד ושישה פודיומים נוספים ודורג במקום החמישי. הוא נשאר באליפות לעונה נוספת, אך עבר להתחרות עבור קבוצת ART, לצידו של ג'ורג' ראסל. ראסל זכה באליפות ואיטקן סיים כסגנו, אך בפער של 79 נקודות. איטקן וראסל נשארו בקבוצת ART, אך עברו ביחד להתחרות בעונת 2018 של הפורמולה 2. בעוד ראסל זכה באליפות, איטקן סיים רק במקום ה-11 עם ניצחון בודד בעונה. לקראת עונת 2019 עבר להתחרות בקבוצת קמפוס רייסינג. העונה הייתה מוצלחת יותר עם שלושה ניצחונות ומקום חמישי בדירוג הכללי. מתוך 189 נקודות שהשיגה הקבוצה, דרוגה במקום שחמישי באליפות הקבוצתית, 159 נקודות הושגו על ידי איטקן. בשנת 2021 התחרה בתחרות 24 השעות של ספא, איטקן היה מעורב בתאונה יחד עם עוד שלושה נהגים, איטקן נפצע ושבר את ידו. בפברואר 2016 נבחר איטקן כאחד מארבעת הנהגים שהצטרפו לתוכנית הנהגים הצעירים של רנו. בספטמבר 2017 הוא נהג בפעם הראשונה על מכונית פורמולה 1 כשביצע נסיעת מבחן על הלוטוס E20 במסלול בחרס. בעונת 2018 שימש כנהג משלים בקבוצת רנו, תפקיד אותו מילא גם בעונת 2019. בשנת 2020 עזב את התוכנית של רנו והצטרף לאקדמיית ויליאמס לנהגים לצידם של דן טיקטום ורוי ניסני. בגרנד פרי שטיריה השתתף באימון החופשי של יום שישי, במקומו של ג'ורג' ראסל. לקראת גרנד פרי סאח'יר אובחן לואיס המילטון חיובי לקורונה. ראסל החליף את המילטון בקבוצת מרצדס ואיטקין החליף את ראסל בויליאמס. הוא דורג במקום ה-18 לקראת המרוץ. מדיה וקבצים בנושא ג'ק איטקן בוויקישיתוף אתר האינטרנט הרשמי של ג'ק איטקן ג'ק איטקן, ברשת החברתית אקס (טוויטר) ג'ק איטקן, ברשת החברתית אינסטגרם ג'ק איטקן, באתר DriverDB לנהגי מרוצים Jack Aitken expects to be among F2 leaders from the outset, MotorSportWeek.com, 16 January 2018 Jack Aitken secures switch to Campos for 2019, MotorSportWeek.com, 7 January 2019 Renault F1 team gives reserve driver role to Jack Aitken, Autosport, 20 February 2018 Sergey Sirotkin secures Renault F1 reserve role, F2's Jack Aitken as tester, GPToday.com, 18 March 2019 Aitken joins Williams as reserve driver after leaving Renault, Formula1.com, 4 February 2020 F2 racer Jack Aitken to make F1 debut with Williams at Sakhir Grand Prix, replacing Russell, Formula1.com, 2 December 2020
קייט בדינגפילד

קתרין "קייט" ג'ואן בדינגפילד (באנגלית: Katherine Joan Bedingfield; נולדה ב-29 באוקטובר 1981) היא מנהלת התקשורת של הבית הלבן. במקצועה היא אשת תקשורת ומנהלת קמפיינים פוליטיים אמריקאית. בדינגפילד גדלה בסנדי ספרינגס שבג'ורג'יה, את התואר שלה[דרושה הבהרה] קיבלה בדינגפילד מאוניברסיטת וירג'יניה. בדינגפילד שימשה כמנהלת התקשורת בקמפיין של ג'ין שאהין בניסיונה להיבחר לסנאט האמריקאי ב-2008. ב-2015 מונתה בדינגפילד למנהלת התקשורת של סגן הנשיא, ג'ו ביידן, בדינגפילד המשיכה לעבוד עם ביידן גם כאשר החליט לרוץ לנשיאות ארצות הברית בבחירות לנשיאות שנערכו ב-2020 והייתה סגנית מנהל הקמפיין הנשיאותי שלו, עבודתה בקמפיין של ביידן הביאה לכך שכתב העת האמריקאי, פורצ'ן הכליל את בדינגפילד ברשימת האנשים המשפיעים ביותר בממשל ובפוליטיקה שעדיין לא מלאו להם 40. בנובמבר 2020 הכריז הנשיא הנבחר של ארצות הברית, ביידן כי בדינגפילד תכהן כמנהלת התקשורת בבית הלבן בממשלו העתידי בדינגפילד התחתנה עם דייוויד קלי קיוויב בינואר 2013 ולהם יש שני ילדים. מדיה וקבצים בנושא קייט בדינגפילד בוויקישיתוף קייט בדינגפילד, ברשת החברתית אקס (טוויטר) קייט בדינגפילד, ברשת החברתית אינסטגרם קייט בדינגפילד, ברשת החברתית LinkedIn "Katherine Bedingfield and David Kieve". The New York Times. 13 בינואר 2013. נבדק ב-29 בנובמבר 2020. {{cite news}}: (עזרה) Bluestein, Greg (25 באפריל 2019). "Joe Biden hires Atlanta native as his new spokeswoman". The Atlanta Journal-Constitution (באנגלית). נבדק ב-29 בנובמבר 2020. {{cite news}}: (עזרה) "Who Joe Biden is picking to fill his White House and Cabinet". Washington Post (באנגלית). נבדק ב-29 בנובמבר 2020. {{cite news}}: (עזרה) "Kate Bedingfield | 2020 40 under 40 in Government and Politics". Fortune (באנגלית). נבדק ב-29 בנובמבר 2020. {{cite web}}: (עזרה) "Biden chooses an all-female senior White House press team". Midland Daily News. Associated Press. 29 בנובמבר 2020. נבדק ב-29 בנובמבר 2020. {{cite news}}: (עזרה) ביידן בחר צוות תקשורת לבית הלבן המורכב כולו מנשים, באתר ynet, 30 בנובמבר 2020 ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
וייספיש

וייספיש היא משפחה יהודית ממקורות פולניים, מצאצאי הרב אברהם לעווי והרב דוד בהר"ן. המונח בגרמנית (Weissfisch) מתייחס באופן כללי לדגי מים מתוקים ממשפחת הקרפיוניים. האם התכוונתם ל... נחום וייספיש – מבני קהילת מאה שערים בירושלים ומאיכרי המושבה מאיר שפיה. נרצח על ידי כנופיית ערבים צבי וייספיש – מייסד וראש ישיבות הר"ן בישראל לייב וייספיש – אחד ממנהיגי נטורי קרתא ונודע בשל עיסוקו בהגותו של פרידריך ניטשה. נחום שריג (ויספיש) – ממפקדי הפלמ"ח הבולטים ומפקד חטיבת הנגב במלחמת העצמאות שלמה וייספיש – זמר ומלחין ישראלי וייס
מגנברוט

מגנברוט (בגרמנית: Magenbrot) הוא ביסקוויט מזוגג קטן ומתוק, שדומה באופן מסוים לעוגיית ג'ינג'ר. שם המנה מתורגם ישירות ל"לחם קיבה" מכיוון שמאמינים כי הוא עוזר בשיפור העיכול. מקורו של מתכון זה בגרמניה ונמכר בדרך כלל בשווקי חג המולד בכל רחבי אירופה. מגנברוט ידוע בצורת היהלום שלו ובחזית החומה הכהה בגרמניה, וצורת פרוסת הלחם שלה בשווייץ. מאפה זה מיוצר עם קמח, חיטה, סודה לשתייה, כוכב אניס, קינמון, ציפורן ואגוז מוסקט וממותק באמצעות דבש וסוכר. תפוזים מסוכרים, קליפת לימון ואגוזי לוז מתווספים גם הם לטעמים סוגים מסוימים של מגנברוט מצופים בזיגוג קקאו מתוק. בדרך כלל תקופת ההכנה שלו מתפרשת על פני יומיים. את הבצק מכינים מראש ומשאירים לילה שלם כדי שהוא יתייצב כמו שצריך. לאחר מכן הוא מופרד לחתיכות קטנות ונאפה בתנור. מגנברוט נקרא בעבר גם Alpenkräuter-Brot (לחם עשבי תיבול אלפיני). המטבח השווייצרי המטבח הגרמני Spiegel, Mary Jo (10 בדצמבר 2003). "You Won't Need Translator to Enjoy Magenbrot". The Cincinnati Enquirer. נבדק ב-3 בדצמבר 2013. {{cite news}}: (עזרה) "Magenbrot", food52.com. Retrieved 3 December 2013. Glenn Rinsky; Laura Halpin Rinsky (2008), The Pastry Chef's Companion: A Comprehensive Resource Guide for the Baking and Pastry Professional, John Wiley and Sons, p. 170, ISBN 978-0-470-00955-0, נבדק ב-2011-06-04 Kapur, Avani. The Christmas Markets in Europe." The Florence Newspaper. Retrieved 3 December 2013 Cohen, Marlies. "Magenbrot (Stomach Bread Pasties)." Retrieved 3 December 2013 "Magenbrot (Sweet Pieces of Bread)." About.ch. Retrieved 3 December 2013 Schweizer Familie 41/2009, p. 37
אגודת שטוקה

אגודת האמנים הפולנים "שטוקה" (בפולנית: Towarzystwo Artystów Polskich "Sztuka") הייתה אגודה של אמנים חזותיים פולנים בולטים בתחילת המאה ה-20. האגודה נוסדה בשנת 1897 בקרקוב, ומטרתה העיקרית הייתה לאשר מחדש את חשיבותה ואופייה הייחודי של האמנות הפולנית בתקופה שבה פולין לא התקיימה כמדינה ריבונית. ההשראה המיידית להקמת האגודה הגיעה מתערוכת האמנות פורצת הדרך שנחנכה ב-27 במאי 1897 בסוקינניצה בכיכר המרכזית של קרקוב. בתערוכה הציגו ציירים מודרניסטים פולנים, והיו תערוכות נפרדות לציור ופיסול. באירוע ביקרו כ-6,000 אורחים והיא הייתה הצלחה גדולה. הפגישה הראשונה של אגודת שטוקה התקיימה ב-27 באוקטובר 1897. בין המייסדים היו דור אקדמאים מבית הספר לאמנויות יפות שהשתתפו בתערוכה, כולל רקטורים עתידיים של האקדמיה: ליאון ויצ'ולקובסקי, תאודור אקסנטוביץ', יאצק מלצ'בסקי, יוזף מהופר. כמו גם האמנים יוזף חלמונסקי, יוליאן פלאט,קז'ימייז סיחולסקי, אנטוני פיוטרובסקי,קונסטנטי לאשצ'קה, יאן רובצ'ק, ארווין אלסטר, יאן סטניסלבסקי, קז'ימייז' סטברובסקי, סטניסלב מסלובסקי, ולודז'ימייז' טטמאייר, גוסטב גוזדצקי, אברהם נוימן, וסטניסלב ויספיאנסקי. הפילוסופיה האמנותית של שטוקה הייתה לא הומוגנית – האגודה הקיפה את כל ההיבטים של תנועת פולין הצעירה(אנ'), כולל הנאו-רומנטיקה, סימבוליזם, אימפרסיוניזם ואר נובו. את הפיסול ייצגו בשטוקה קסאורי דניקובסקי, בולסלאב ביגאס, קונסטנטי לאשצ'קה וצלאב שימנובסקי. זו הייתה שעתם היפה של המודרניסטים הפולנים, כתבה ההיסטוריונית מריה פופרצ'קה, משום שהמגמות הרווחות באמנות האירופית באותה תקופה (אדוורד מונק, יוהאן אוגוסט סטרינדברג) התיישרו לחלוטין עם פסימיות קיצונית של הפולנים תחת השלטון הזר. החברות בחברה נשמרה בחוזקה על מנת להגן על זהותה. הדבר היה חשוב במיוחד בהתחשב בכך שהאמנים הפולנים נאלצו להציג מחוץ לארצם תחת דגל הכובשים של פולין עצמה. למשל, כאשר התערוכה הבינלאומית נערכה במינכן בשנת 1892 בחרו הציירים ליצור קבוצה פולנית נפרדת, מעשה אותו כינה נציג הצאר הרוסי בוורשה בשם "פרובוקציה פוליטית" במחאתו הרשמית. כתוצאה מכך, בשנת 1900 הוכרחו הציירים הפולנים בפולין הכבושה להציג רק עם הרוסים מרוסיה. אגודת שטוקה שרדה את שתי מלחמות עולם. עם הזמן הצטרפו אמנים בולטים רבים אחרים כמו אולגה בוזננסקה ויוזף פאנקייביץ'. תפקידה החל להצטמצם בתקופה שבין מלחמות העולם. האגודה ספגה גם ביקורת על היותה בלעדית מדי והאשימו אותה באידיאלים לאומניים. עם זאת, היא נסגרה רק תחת השלטון הסטליניסטי, בשנת 1950. מדיה וקבצים בנושא אגודת שטוקה בוויקישיתוף Irena Kossowska, Out Looking In: Early Modern Polish Art, 1890–1918 by Jan Cavanaugh, Nineteenth-Century Art Worldwide 1, 2002 "Report of the Committee of the Association of Polish Artists "Sztuka" for the year 1898" (ארכיון) Anna Brzyski, Partisan Canons, Duke University Press, 2007-10-08, ISBN 978-0-8223-4085-0. (באנגלית) Michelle Facos (2011). Individualism and collectivism. Introduction to 19th Century Art. Taylor & Francis. pp. 396–397 Marek Bartelik, Early Polish Modern Art: Unity in Multiplicity, Manchester University Press, 2005-12-02, ISBN 978-0-7190-6352-7. (באנגלית)
אמיר וילסון

אמיר אחמד וילסון (באנגלית: Amir Ahmad Wilson; נולד ב-6 בפברואר 2004) הוא שחקן אנגלי. וילסון נולד בעיר שרוסברי שבשרופשייר. יש לו אחות מבוגרת ממנו. מצד אמם הם ממוצא סודני. וילסון החל לשחק וללמוד משחק בלהקת תיאטרון מקומית בשם "Get Your Wigle On". הוא ידוע מהופעותיו בתפקיד ויל פארי בסדרה "חומריו האפלים" של HBO ו-BBC, לצדה של דפני קין. עוד הוא מוכר מהופעתו בתפקיד טיורי בסדרה "מכתב למלך" של נטפליקס, ובתפקיד דיקון בסרט הקולנוע "סוד הגן הנעלם", עיבוד משנת 2020 לרומן באותו שם. אמיר וילסון, ברשת החברתית אקס (טוויטר) אמיר וילסון, ברשת החברתית אינסטגרם אמיר וילסון, במסד הנתונים הקולנועיים IMDb (באנגלית) "Wigle member Amir Wilson joins stellar cast of new BBC series". GYWO. נבדק ב-1 בנובמבר 2020. {{cite web}}: (עזרה) "Sing For The Hive - Fundraising Concert". The Hive. נבדק ב-1 בנובמבר 2020. {{cite web}}: (עזרה) Atkinson, John (7 ביוני 2019). "His Dark Materials Casts Amir Wilson as Will Parry". Screen Rant. נבדק ב-24 בפברואר 2020. {{cite news}}: (עזרה) Romano, Nick (22 בדצמבר 2019). "His Dark Materials star opens up about that surprise character debut". Entertainment Weekly. נבדק ב-24 בפברואר 2020. {{cite news}}: (עזרה) Andreeva, Nellie; Petski, Denise (12 בדצמבר 2018). "Netflix Sets Cast For 'The Letter For The King' Series Based On Classic Dutch Novel". Deadline. נבדק ב-24 בפברואר 2020. {{cite journal}}: (עזרה) Clarke, Stewart (27 באפריל 2018). "Colin Firth and Julie Walters Join David Heyman-Produced 'The Secret Garden'". Variety. נבדק ב-25 בפברואר 2020. {{cite journal}}: (עזרה) "Big-hearted teen raises £1,000 with charity concert". Shropshire Live. 2 במרץ 2018. נבדק ב-25 בפברואר 2020. {{cite journal}}: (עזרה) Swain, Marianka (27 ביולי 2017). "BWW Review: The Secret Diary of Adrian Mole Aged 13¾ - The Musical". BroadwayWorld. נבדק ב-25 בפברואר 2020. {{cite journal}}: (עזרה)
פרנץ קאופמן

פרנץ קאופמן (בגרמנית: Franz Kaufmann;‏ 5 בינואר 1886 – 17 בפברואר 1944) היה משפטן גרמני וקורבן השואה. תפקידו בסיוע ליהודים במחתרת לשרוד במסתור בברלין במשך שנות המלחמה והוצאתו להורג מתועדים בספר "הזייפן", זיכרונותיו של סיומה שנהאוס. קאופמן נולד להורים יהודים ב-5 בינואר 1886 והוטבל לפרוטסטנטיות. הוא שירת במלחמת העולם הראשונה בגדוד ה-10 של ארטילריית השדה הבווארית וקיבל, בין היתר, את צלב הברזל. לאחר שנפצע שוחרר מהצבא בשנת 1918 כסגן במילואים. הוא רכש תואר דוקטור למשפטים ומדעי המדינה ובשנת 1922 מונה למומחה בכספי ממשלה במשרד הפנים הפרוסי. מאוחר יותר היה המזכיר הראשי של משרד החשבונות הציבוריים ברייך, במשרד האוצר. בשנת 1936, בגלל מוצאו היהודי, פוטר מתפקידו כמזכיר ראשי. כשפרצה מלחמת העולם השנייה בשנת 1939, התנדב לצלב האדום אך נדחה, שוב בשל מוצאו היהודי. הוא המשיך ליהנות ממעמד מיוחס בזכות נישואיו המעורבים לאישה המסווגת ארית ומפני שגידל את בתו כנוצרית. קאופמן הצטרף לקבוצת לימודי תנ"ך עם כנסיית הווידוי בברלין-דאהלם בשנת 1940, ועם חברי כנסייה אחרים - החל לספק תעודות זהות ליהודים נרדפים. הוא עמד בראש קבוצת מחתרת שייצרה וסיפקה מסמכים מזויפים ליהודים במחתרת, כולל תעודות המעידות על היותם ממוצא ארי, רישיונות נהיגה וכרטיסי מזון. מסמכים אלה היו חיוניים להישרדותם של רבים מיהודי ברלין..פעילות זו הייתה דומה לפעילות של קבוצת ורנר שארף, שפעלה באוזר אחר של ברלין. קאופמן נעצר באוגוסט 1943. לא הוגשו נגדו אישומים, שכן כיהודי תחת הרייך השלישי הוא היה כפוף לא לחוק הגרמני אלא לשלטון המשטרה. ב-17 בפברואר 1944 נלקח למחנה הריכוז זקסנהאוזן ונורה. מדיה וקבצים בנושא פרנץ קאופמן בוויקישיתוף Schönhaus, Cioma (2004). The Forger. London: Granta Books. pp. 92–95. ISBN 978-1-86207-987-8. Schönhaus, Cioma (2004). The Forger. London: Granta Books. ISBN 978-1-86207-987-8. Schönhaus, Cioma (2004). The Forger. London: Granta Books. p. 92. ISBN 978-1-86207-987-8. "Franz Kaufmann as pictured in the exhibition Auf dem Weg zur mündigen Gemeinde" (בגרמנית). אורכב מ-המקור ב-2016-03-03. נבדק ב-2013-03-14. "How Kaufmann, amongst others, helped some Jews on the run" (בגרמנית). אורכב מ-המקור ב-2016-03-03. נבדק ב-2013-03-14. Bankier, David; Gutman, Israel (2009). Nazi Europe and the Final Solution. Berghahn Books. pp. 101–02. ISBN 978-1-84545-410-4.
פרסי גות'הם

פרסי הסרטים העצמאיים של גות'הם הם פרסי קולנוע אמריקאיים, המוענקים מדי שנה ליוצרים של סרטים עצמאיים בטקס המתקיים בעיר ניו יורק. פרס המחווה במאי פורץ דרך שחקן פורץ דרך (מאז 1998) הסרט הטוב ביותר (מאז 2004) הסרט התיעודי הטוב ביותר (מאז 2004) פרס הקהל (מאז 2010) מענק "Live the Dream" לנשים (מאז 2011) השחקן הטוב ביותר (מאז 2013) השחקנית הטובה ביותר (מאז 2013) פרס חבר מושבעים מיוחד על הופעת אנסמבל (מאז 2014) התסריט הטוב ביותר (מאז 2015) סדרה פורצת דרך – ארוכה (מאז 2015) סדרת פורצת דרך – קצרה (מאז 2015) פרס ההערכה (מאז 2015) פרס ה"מיוצר בניו יורק" (מאז 2016) אתר האינטרנט הרשמי של פרסי גות'הם פרסי גות'הם, במסד הנתונים הקולנועיים IMDb (באנגלית)
דנה רמוס

דנה רמוס (באנגלית: Dana Remus) היא עורכת דין אמריקאית שכיהנה בעבר כיועצת המשפטית של הבית הלבן. בנובמבר 2020 הכריז הנשיא הנבחר של ארצות הברית, ג'ו ביידן שרמוס תשמש כיועצת המשפטית של הבית הלבן, לפני כן שימשה רמוס כסגנית היועץ לאתיקה בממשל הנשיא הדמוקרטי, ברק אובמה והייתה גם היועצת הכלכלית של מישל אובמה. רמוס נולדה בניו המפשייר וסיימה תואר ראשון בלימודי מזרח אסיה באוניברסיטת הרווארד ואת הדוקטורט שלה במשפטים עשתה בבית הספרים למשפטים של אוניברסיטת ייל ב-2002. רמוס עבדה במספר משרות בממשלו של הנשיא הדמוקרטי, ברק אובמה ותפקידה היו בין היתר סגנית היועץ לאתיקה, יועצת כלכלית של אשתו של אובמה, מישל אובמה ואף הייתה יועצת כללית בקרן אובמה (אנ'). במהלך קמפיין הבחירות של סגנו של אובמה, ג'ו ביידן שערך במערכת הבחירות לנשיאות שנערכה ב-2020 שימשה שוב כיועצת כללית. ב-17 בנובמבר 2020 הכריז הנשיא הנבחר, ביידן כי בממשלו העתידי תכהן רמוס כיועצת המשפטית של הבית הלבן. ביולי 2022 סיימה רמוס את תפקידה, והחליף אותה עורך הדין סטיוארט דלירי (אנ'). בינואר 2018 נישאה רמוס לברט הולמגרן בוושינגטון די. סי. הנשיא ה-44 של ארצות הברית, ברק אובמה, השיא את הזוג. מדיה וקבצים בנושא דנה רמוס בוויקישיתוף Aldridge, Bailey (17 בנובמבר 2020). "Who is Dana Remus? Senior counsel to President-elect Biden has a North Carolina tie". The News & Observer. נבדק ב-17 בנובמבר 2020. {{cite news}}: (עזרה) "Biden for President Campaign Organization - Staff, Advisors and Supporters". www.democracyinaction.us. נבדק ב-2020-11-17. Kashino, Marisa M. (26 באוקטובר 2020). "If the Election Leads to a Legal Battle, Here Are the Lawyers Who Will Head Up the Fight". Washingtonian. נבדק ב-17 בנובמבר 2020. {{cite news}}: (עזרה) Barber, C. Ryan (17 בנובמבר 2020). "Former Alito Clerk Dana Remus Is Named Biden White House Counsel". National Law Journal (באנגלית). נבדק ב-17 בנובמבר 2020. {{cite news}}: (עזרה) Gutierrez, Lisa (24 בינואר 2018). "Wedding guests are flabbergasted by a surprise officiant: Barack Obama". The Kansas City Star. נבדק ב-17 בנובמבר 2020. {{cite news}}: (עזרה)
סיאמנג

סיאמנג (שם מדעי: Symphalangus syndactylus) הוא מין של פרימט ממשפחת הגיבונים המהווה מין יחיד בסוג Symphalangus. הסיאמנג הוא פרימט החי על ענפי העצים וידוע בזינוקיו הזריזים לאורך יערות הגשם של סומטרה, מלזיה ותאילנד . הסיאמנג הוא הגדול בגיבונים, כפול בגודלו משאר המינים: גובהו יכול להגיע למטר ומשקלו ל-12 ק"ג. צבעו שחור ושיער פרוותו ארוך. הסיאמנג יכול להגיע לגיל של כ-30 שנים בשבי. הסיאמנג מבלה את רוב זמנו על העצים ידיו הארוכות והחזקות עוזרות לו לנוע בסבך העצים. הסיאמנגים נחשבים כקופי אדם בעלי רמת פעילות נמוכה בגלל הערך התזונתי הנמוך של העלים שהם המרכיב העיקרי בתזונתם. לסיאמנג שני מאפיינים המייחדים אותו משאר ההילובטידים: גרונו האלסטי משמש כ "תיבת תהודה" אותו יכול הסיאמנג לנפח כמעט לגודל ראש אדם, וכך להגביר את קולו ולהישמע למרחקים. לתכונה זו ערך חשוב בתקשורת בין הפרטים בקבוצה החיה במרומי יער עבות. אצבעות כף הרגל (2–3) צמודות יחד בקרום עורי, ומכאן מקור השם syndactylus, שפירושו מאוחד. יש הטוענים כי ניתן להבחין בין שני תת-מינים של הסיאמנג: סיאמנג סומטרה (S. s. syndactylus) סיאמנג מלזי (S. s. continentis) חוקרים אחרים מחשיבים את שתי הקבוצות כשתי אוכלוסיות שונות של אותו תת-מין. הסיאמנג חי יחד באותו תחום מחייה עם 2 מיני גיבונים נוספים: גיבון גמיש וגיבון לבן-יד. הסיאמנג מוגדר כמין ב"סכנת הכחדה". אף על פי שמתקיים ציד לא-חוקי של סיאמנגים לטובת גידולם כחיות מחמד, הסיכון העיקרי למין הוא מהצטמצמות סביבת המחיה שלו במלזיה ובסומטרה בשל דילול היערות על ידי תעשיית שמן הדקלים. מין נוסף שמצוי בסכנת הכחדה באותו אזור הוא טיגריס סומטרה, אויבו העיקרי. סביבת המחיה של הסיאמנג הם יערות בגובה של עד 3800 מ' מעל פני הים, באי סומטרה. הוא חי בקבוצות של עד שישה פרטים (בממוצע ארבעה). מדיה וקבצים בנושא סיאמנג בוויקישיתוף סיאמנג, באתר ITIS (באנגלית) סיאמנג, באתר NCBI (באנגלית) סיאמנג, באתר Animal Diversity Web (באנגלית) סיאמנג, באתר האנציקלופדיה של החיים (באנגלית) סיאמנג, באתר GBIF (באנגלית) סיאמנג, באתר אנציקלופדיה בריטניקה (באנגלית) סיאמנג באתר הרשימה האדומה של IUCN סיאמנג באתר הרשימה האדומה של IUCN
המכון לאדריכלות מתקדמת של קטלוניה

המכון לאדריכלות מתקדמת של קטלוניה (בקטלאנית: Institut d'Arquitectura Avançada de Catalunya; ידוע גם בראשי התיבות: IAAC) הוא מרכז חינוך ומחקר המוקדש לתכנון, מחקר ופיתוח אדריכלי המסוגל לעמוד באתגרים העולמיים במהלך המאה ה-21. המכון ממוקם ברובע 22 של ברצלונה, ספרד. הנחשבת בתור אחת מבירות האדריכלות והעירוניות העולמוית. המכון מהווה פלטפורמה לחילופי ידע עם סגל וסטודנטים ממעל 40 מדינות, כגון: ארצות הברית, סין, הודו, פולין, איטליה, נורווגיה, מקסיקו, וסודאן. התלמידים עובדים בו זמנית במגוון תחומים העוסקים בין היתר בעיר, בניה, ייצור ובתחומי התמחות שונים כגון: אקולוגיה, אנרגיה, ייצור דיגיטלי, טכנולוגיות חדשות וממשיכים בקווי חקירה משלהם בדרך לפיתוח מערך מיומנויות משולב איתו לפעול ביעילות במדינת מולדתם או ברחבי העולם. המכון ביצע פרויקטים של מחקר בברזיל, טייוואן, קרואטיה ורומניה, בין היתר בשנת 2008 נבחר להשתתף במדור הרשמי של הביאנלה של ונציה עם הפרויקט "Hyperhabitat". המכון מציע מגוון רחב של תוכניות חינוכיות בתחומים אדריכלות מתקדמת, מבנים אקולוגיים, עיר וטכנולוגיה, רובוטיקה ובנייה מתקדמת, ועיצוב לחיים עתידיים מתקדמים אשר מוסמכים על ידי האוניברסיטה הפוליטכנית UPC. המכון משמש גם בתור קרן פיתוח עצמאית ורדיקלית ללא כוונת רווח בהשראת ערכיה של ברצלונה הממותגת בתור אחת מבירות האדריכלות והעיצוב העולמיות שבה הומצא תחום העירוניות על ידי אילדפונס סרדה ושם נעשה מחקר מקומי איכותי וחדשני מחובר לרשת מצוינות בינלאומית בתחומי הטכנולוגיה, האדריכלות והחברה. המכון מפעיל את מרכז המחקר להספקה עצמית "Valldaura Labs" ואת מעבדת הייצור הדיגיטלית "Fab Lab Barcelona" המהווים חלק מהרשת העולמית של "Lab Labs" המזוהה עם מרכז הביטים והאטומים של MIT. אתר האינטרנט הרשמי של המכון לאדריכלות מתקדמת של קטלוניה מעבדות פאב לאב ברצלונה מעבדות וואלדורה בית פאב לאב המכון לאדריכלות מתקדמת של קטלוניה, ברשת החברתית פייסבוק המכון לאדריכלות מתקדמת של קטלוניה, ברשת החברתית אינסטגרם המכון לאדריכלות מתקדמת של קטלוניה, ברשת החברתית LinkedIn המכון לאדריכלות מתקדמת של קטלוניה, סרטונים בערוץ היוטיוב